রংপুর সিটি মেয়রের একান্ত সচিব জাহিদ হাসান লুসিড জানান, প্রধানমন্ত্রী শেখ হাসিনা রংপুর সিটি করপোরেশনের বিভিন্ন ক্ষেত্রে উন্নয়নের জন্য ২১০ কোটি টাকা বরাদ্দ অনুমোদন করায় মেয়র মোস্তাফিজার রহমান মোস্তফা কর্তৃক প্রধানমন্ত্রীর ছবি দিয়ে অভিনন্দন জানিয়ে নগরীর লালবাগ, জাহাজ কোম্পানী মোড়, মেডিক্যাল মোড়, সিটি করপোরেশনের সামন, ডিসির মোড়, মডার্ন ও মেডিক্যাল মোড়ে বেশ কিছু বিল বোর্ড দেন। গত ঈদ-উল-আযহার ছুটিতে কে বা কারা রাতের অন্ধকারে এসব বিল বোর্ড সরিয়ে ফেলেছে। শুধু তাই নয়, বঙ্গবন্ধু শেখ মুজিবুর রহমানের ৪৩ তম শাহাদত্ বার্ষিকী ও জাতীয় শোক দিবস উপলক্ষে খোদ সিটি করপোরেশনের প্রধান ফটকেও একটি ব্যানার টাঙ্গানো হয়েছিল। কিন্তু সেটিও এই সময়ের মধ্যে কে বা কারা সরিয়ে ফেলেছে।